Kvalifikácia na Majstrovstvá Európy v basketbale žien 1995 bola kvalifikácia pre účasť na Majstrovstvách Európy 1995 v basketbale žien, organizovaná Európskou basketbalovou federáciou (FIBA Europe). Zúčastnilo sa jej 27 európskych štátov, ktoré súťažili o 11 miest na záverečný turnaj v piatich skupinách 1. fázy, troch skupinách 2. fázy a dodatkovej kvalifikácii. Nováčikom kvalifikácie bola až dvanástka krajín: Bielorusko, Estónsko, FR Juhoslávia, Gruzínsko, Chorvátsko, Litva, Lotyšsko, Moldavsko, Rusko, Slovinsko, Slovensko a Ukrajina. Kvalifikácia prebiehala od 14. mája 1993 do 14. mája 1995.